# สถาบันดนตรีกัลยาณิวัฒนา
สถาบันดนตรีกัลยาณิวัฒนา (อักษรย่อ: สกว./PGVIM) เป็น สถาบันอุดมศึกษาในกำกับของรัฐ ก่อตั้งขึ้นเมื่อวันที่ 26 พฤษภาคม พ.ศ. 2555พระราชบัญญัติสถาบันดนตรีกัลยาณิวัฒนา พ.ศ. 2555 โดยมีเจตนารมณ์ที่จะเทิดพระเกียรติและสืบสานพระปณิธานของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในการที่จะพัฒนาบุคลากรที่มีความสามารถพิเศษทางดนตรีคลาสสิกให้มีมาตรฐานในระดับสากล รวมทั้งส่งเสริมความรู้ความเข้าใจอันดีเกี่ยวกับดนตรีคลาสสิกสู่สาธารณชน โดยการเป็นตัวหลักสำคัญในการเผยแพร่ความรู้และประสบการณ์ด้านดนตรีคลาสสิกให้กับสังคมไทย

ปัจจุบัน สถาบันดนตรีกัลยาณิวัฒนา จัดการเรียนการสอนในรูปแบบ conservatory (สถาบันอุดมศึกษาด้านดนตรีที่ไม่สังกัดมหาวิทยาลัย)  โดยมีสำนักวิชาดุริยางคศาสตร์ รับผิดชอบด้านหลักสูตรและการจัดการเรียนการสอน แบ่งออกเป็น หลักสูตรระยะสั้น และหลักสูตรระดับปริญญา และสำนักงานสถาบัน รับผิดชอบด้านสนับสนุนการจัดการเรียนการสอนและภารกิจของสถาบันในด้านอื่นๆ

  ประวัติ 

สถาบันดนตรีกัลยาณิวัฒนา เกิดจากความร่วมมือของ คณะดุริยางคศาสตร์ มหาวิทยาลัยศิลปากร และ กระทรวงวัฒนธรรม ที่ร่วมกันจัดทำโครงการจัดตั้งสถาบันดนตรีในรูปแบบ Conservatory เพื่อเฉลิมพระเกียรติในมงคลวโรกาสที่ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงเจริญพระชนมายุ 84 พรรษา วันที่ 6 พฤษภาคม พ.ศ. 2550 ด้วยสำนึกในพระกรุณาธิคุณที่ทรงบำเพ็ญพระกรณียกิจน้อยใหญ่เพื่อชาวไทยตลอดมา รวมทั้งเพื่อสนองพระปณิธานที่จะพัฒนาดนตรีคลาสสิกในประเทศไทยให้ก้าวหน้าทัดเทียมนานาชาติ เมื่อ ศาสตราจารย์เกียรติคุณ คุณหญิงไขศรี ศรีอรุณ รัฐมนตรีว่าการกระทรวงวัฒนธรรม ในเวลานั้น และคณบดี คณะดุริยางคศาสตร์ มหาวิทยาลัยศิลปากร กราบทูลให้ทรงทราบ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ก็ได้มีพระกรุณาธิคุณพระราชทานชื่อสถาบันว่า "สถาบันดนตรีกัลยาณิวัฒนา"

ตามมาตรา 6 พระราชบัญญัติสถาบันดนตรีกัลยาณิวัฒนา พ.ศ. 2555พระราชบัญญัติสถาบันดนตรีกัลยาณิวัฒนา พ.ศ. 2555 ได้กำหนดให้สถาบันฯ เป็นสถานศึกษาทางวิชาการและวิชาชีพชั้นสูง มีวัตถุประสงค์ให้การศึกษา ส่งเสริม และพัฒนาวิชาการและวิชาชีพชั้นสูงในทางดนตรีและศาสตร์อื่น ๆ ที่เกี่ยวข้อง ทำการสอน ทำการวิจัย ให้บริการทางวิชาการแก่สังคมและทะนุบำรุงศิลปะและวัฒนธรรมนั้น เพื่อประโยชน์ต่อการพัฒนาชุมชน สังคม และประเทศชาติ และเพื่อให้เป็นการสอดคล้องกับพระปณิธานและบทบาทหน้าที่ตามพระราชบัญญัติ สถาบันฯ จึงได้กำหนดพันธกิจที่จะ
 เป็นสถาบันดนตรีที่สร้างและพัฒนาบุคลากรทางด้านดนตรีคลาสสิกที่มีศักยภาพสูง มีความคิดสร้างสรรค์ และมีความสามารถจะประยุกต์ใช้องค์ความรู้ทางด้านดนตรีให้เป็นประโยชน์ และเหมาะสมกับบริบทของสังคม
 เป็นศูนย์กลางในการเผยแพร่องค์ความรู้ทางด้านดนตรีและศาสตร์อื่น ๆ ที่เกี่ยวข้องให้กับสังคม และ
 เป็นศูนย์รวมในการศึกษาค้นคว้าวิจัย บูรณาการ และแลกเปลี่ยนเรียนรู้ทางด้านดนตรีระหว่างบุคคล ชุมชน และสถาบันทางการศึกษาต่าง ๆ ทั้งในและต่างประเทศ

ตราสัญลักษณ์ของสถาบันดนตรีกัลยาณิวัฒนาเป็นรูปทรงลายใบเทศ ภายในประกอบด้วยตัวอักษรย่อ "สกว" ประกอบกับกุญแจซอลอยู่ภายในประกาศสถาบันดนตรีกัลยาณิวัฒนา เรื่อง ตราสัญลักษณ์ของสถาบันดนตรีกัลยาณิวัฒนา

สีประจำสถาบันคือ  สีฟ้าเทอร์ควอยส์

 หลักสูตรที่เปิดสอน 

 ระดับปริญญาตรี 
• หลักสูตรดุริยางคศาสตรบัณฑิต (ดศ.บ.) (Bachelor of Music, B.M.) (หลักสูตร 4 ปี)

 ระดับปริญญาโท 
• หลักสูตรดุริยางคศาสตรมหาบัณฑิต (ดศ.ม.) (Master of Music, M.M.) (หลักสูตร 2 ปี)

 หลักสูตรดนตรีสำหรับบุคคลทั่วไป 
สถาบันดนตรีกัลยาณิวัฒนา ได้เปิดหลักสูตรสอนดนตรีสำหรับบุคคลทั่วไป ภายใต้แผนยุทธศาสตร์ที่ 3 "ส่งเสริมระบบนิเวศน์ทางวัฒนธรรมดนตรีของภูมิภาค" ในชื่อ "Pitch by PGVIM" โดยจัดการเรียนการสอนที่อาคารกัลยาณินคีตการ สถาบันดนตรีกัลยาณิวัฒนา เพื่อเผยแพร่ความรู้ด้านดนตรีคลาสสิกให้แก่ผู้สนใจทั่วไป และส่งเสริมให้นักศึกษาและศิษย์เก่ามีรายได้จากการสอนดนตรี โดยมีครูผู้สอนเป็นอาจารย์ประจำของสถาบัน พนักงาน ศิษย์เก่า และนักศึกษาปัจจุบันของสถาบัน ที่ผ่านการคัดเลือกว่ามีทักษะและความรู้ความสามารถในการสอนปฏิบัติเครื่องดนตรีได้เป็นอย่างดี

ปัจจุบัน Pitch by PGVIM เปิดสอนเครื่องดนตรีคลาสสิก อาทิ ไวโอลิน วิโอลา เชลโล ดับเบิลเลส กีตาร์คลาสสิก เปียโน เปอร์คัชชั่น ฟลุต โอโบ คลาริเน็ต บาสซูน ทรัมเป็ต เฟรนช์ฮอร์น ทรอมโบน ยูโฟเนียม ทูบา ฮาร์ป และขับร้องคลาสสิก

 ทำเนียบนายกสภาสถาบัน 
<span style="color: #ffffff">รายนามนายกสภาสถาบันดนตรีกัลยาณิวัฒนาลำดับนายกสภาสถาบันวาระการดำรงตำแหน่ง1ศาสตราจารย์เกียรติคุณ คุณหญิงไขศรี ศรีอรุณ(โดยตำแหน่งนายกสภามหาวิทยาลัยศิลปากร)11 พฤษภาคม 2555 - 21 พฤศจิกายน 25552<center>ศาสตราจารย์คลินิกเกียรติคุณ นายแพทย์ปิยะสกล สกลสัตยาทร22 พฤศจิกายน 2555 - 31 มีนาคม 2559แต่งตั้งนายกสภาสถาบันและกรรมการสภาสถาบันผู้ทรงคุณวุฒิ ของสถาบันดนตรีกัลยาณิวัฒนา, ราชกิจจานุเบกษา เล่ม 129 ตอนพิเศษ 181ง หน้า 16, 27 พฤศจิกายน 25551 เมษายน 2559 - 15 ธันวาคม 2562แต่งตั้งนายกสภาสถาบันและกรรมการสภาสถาบันผู้ทรงคุณวุฒิ ของสถาบันดนตรีกัลยาณิวัฒนา,ราชกิจจานุเบกษา เล่ม 133 ตอนพิเศษ 82ง หน้า 4, 8 เมษายน 255916 ธันวาคม 2562 - 3 มิถุนายน 2567แต่งตั้งนายกสภาสถาบันและกรรมการสภาสถาบันผู้ทรงคุณวุฒิ ของสถาบันดนตรีกัลยาณิวัฒนา,ราชกิจจานุเบกษา เล่ม 136 ตอนพิเศษ 308ง หน้า 42, 18 ธันวาคม 25623รองศาสตราจารย์ คุณหญิงวงจันทร์ พินัยนิติศาสตร์4 มิถุนายน 2567 - ปัจจุบันประกาศสำนักนายกรัฐมนตรี เรื่อง แต่งตั้งนายกสภาสถาบันและกรรมการสภาสถาบันผู้ทรงคุณวุฒิของสถาบันดนตรีกัลยาณิวัฒนา, ราชกิจจานุเบกษา เล่ม 141 ตอนพิเศษ 155ง หน้า 16, 6 มิถุนายน 2567

 ทำเนียบอธิการบดี 
<span style="color: #ffffff">รายนามอธิการบดีสถาบันดนตรีกัลยาณิวัฒนาลำดับอธิการบดีวาระการดำรงตำแหน่ง1รองศาสตราจารย์ คุณหญิงวงจันทร์ พินัยนิติศาสตร์12 พฤศจิกายน 2555 - 7 มกราคม 2560ประกาศสำนักนายกรัฐมนตรี เรื่อง แต่งตั้งอธิการบดีสถาบันดนตรีกัลยาณิวัฒนา, ราชกิจจานุเบกษา เล่ม 129 ตอนพิเศษ 174ง หน้า 11, 19 พฤศจิกายน 25558 มกราคม 2560 - 7 มกราคม 2564ประกาศสำนักนายกรัฐมนตรี เรื่อง แต่งตั้งอธิการบดีสถาบันดนตรีกัลยาณิวัฒนา, ราชกิจจานุเบกษา เล่ม 134 ตอนพิเศษ 19ง หน้า 8, 17 มกราคม 25607 มกราคม 2564 - 11 กรกฎาคม 2564 (รักษาการแทน)2ผู้ช่วยศาสตราจารย์ชูวิทย์ ยุระยง12 กรกฎาคม 2564 - 5 ตุลาคม 2566ประกาศสำนักนายกรัฐมนตรี เรื่อง แต่งตั้งอธิการบดีสถาบันดนตรีกัลยาณิวัฒนา, ราชกิจจานุเบกษา เล่ม 138 ตอนพิเศษ 157ง หน้า 12, 14 กรกฎาคม 25643ผู้ช่วยศาสตราจารย์ ดร.อโณทัย นิติพน5 ตุลาคม 2566 - ปัจจุบัน (รักษาการแทน)คำสั่งสถาบันดนตรีกัลยาณิวัฒนา ที่ 248/2566 เรื่อง แต่งตั้งผู้รักษาการแทนอธิการบดีสถาบันดนตรีกัลยาณิวัฒนาคำสั่งสถาบันดนตรีกัลยาณิวัฒนา ที่ 131/2567 เรื่อง แต่งตั้งผู้รักษาการแทนอธิการบดีสถาบันดนตรีกัลยาณิวัฒนา

 หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น